**КУПАЦ:**

**\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_ бр. \_\_, кога заступа директор \_\_\_\_\_\_\_\_\_\_\_\_\_\_**

Матични број: \_\_\_\_\_\_\_\_

ПИБ: \_\_\_\_\_\_\_\_\_

(у даљем тексту: Купац)

**ДОБАВЉАЧ:**

**MAKLER DOO BEOGRAD, Београд, ул. Београдска бр. 39, кога заступа директор Реља Штрбац**

Матични број: 07721510

ПИБ: 100157468

(у даљем тексту: Добављач)

Дана \_\_\_.\_\_\_.202\_\_. године закључују

**УГОВОР БР. \_\_\_\_\_\_**

**ЗА ЈАВНУ НАБАВКУ ФИЛТЕРИ ЗА ЕРИТРОЦИТЕ И ТРОМБОЦИТЕ, ФИЛТРИРАНИ НАКНАДНО, СЕТОВИ ЗА ДОНОРСКЕ/ТЕРАПИЈСКЕ АФЕРЕЗНЕ ПОСТУПКЕ И АУТОТРАНСФУЗИОНИ СИСТЕМИ/СЕТОВИ ЗА ИНТРАОПЕРАТИВНО СПАШАВАЊЕ КРВИ**

**БР. ЈН: 404-1-110/23-63**

1. **УВОДНЕ НАПОМЕНЕ И КОНСТАТАЦИЈЕ**
2. Купац и Добављач у уводу констатују:
   1. да је Републички фонд за здравствено осигурање, као Наручилац, спровео отворени поступак јавне набавке Филтери за еритроците и тромбоците, филтрирани накнадно, сетови за донорске/терапијске аферезне поступке и аутотрансфузиони системи/сетови за интраоперативно спашавање крви, број јавне набавке 404-1-110/23-63,
   2. да је Републички фонд за здравствено осигурање на основу Одлуке 30-08/13 број 404.01-73/2023-19 од 17.10.2023. године, са Добављачем, за партију 2, закључио оквирни споразум бр. 126-4/23 од 01.11.2023. године (у даљем тексту: Оквирни споразум).
   3. да се овај уговор о јавној набавци закључује у складу са Оквирним споразумом.
3. На сва питања која нису уређена овим уговором, примењују се одредбе Оквирног споразума из става 1. овог члана.
4. **ПРЕДМЕТ УГОВOРА**
5. Предмет уговора је куповина и испорука добара наведених у Спецификацији материјала са ценама која се налази у Прилогу овог уговора и чини његов саставни део (Прилог 1).
6. Уговор се закључује на период до \_\_\_\_\_\_\_\_\_\_\_ године.
7. **ЦЕНА И ПЛАЋАЊЕ**
8. Цене из овог Уговора су јединичне цене наведене у Спецификацији материјала са ценама (Прилог 1), које одговарају ценама из оквирног споразума.
9. Купац плаћа испоручене количине по уговореним јединичним ценама, увећаним за износ ПДВ, у року од 90 дана од дана пријема фактуре.
10. Добављач је дужан да, приликом испостављања фактуре, поступи у складу са важећим Законом о електронском фактурисању.
11. Oбавезе које доспевају у наредној години биће реализоване највише до износа средстава која ће за ову намену бити одобрена у тој буџетској години у складу са Законом којим се уређује буџетски систем, односно Законом којим се уређује здравствена заштита.
12. Укупна вредност уговора јесте укупна вредност за све количине наведене у Спецификацији материјала са ценама (Прилог 1), са урачунатим ПДВ и износи \_\_\_\_\_\_\_\_\_\_\_\_\_\_ динара.
13. **ИСПОРУКА**
14. Испорука је сукцесивна и врши се према потребама Купца.
15. Добављач се обавезује да ће укупно уговорену количину добара из члана 2. овог уговора испоручивати Купцу према потребама Купца, и то у року од 3 (три) дана, од дана пријема захтева Купца.
16. Место испоруке је магацин Купца, осим ако из објективних разлога, Купац не одреди другу локацију испоруке.
17. Трошкови транспорта и евентуални други трошкови укључени су у цену и Купац их посебно не признаје.
18. Добављач је дужан да испоручује добро које мора бити стерилно упаковано са роком трајања не краћим од 12 месеци од дана испоруке
19. **ВИША СИЛА**

5.1 Наступање више силе ослобађа од одговорности уговорне стране за кашњење у извршењу уговорених обавеза. О датуму наступања, трајању и датуму престанка више силе, уговорне стране су обавезне, да једна другу обавесте писменим путем у року од 24 (двадесетчетири) часа.

5.2 Као случајеви више силе сматрају се екстремни и ванредни догађаји који се не могу предвидети, који су се догодили без воље и утицаја уговорних страна и који нису могли бити спречени од стране погођене вишом силом. Вишом силом се могу сматрати природне катастрофе (земљотреси, пожари, поплаве), експлозије, транспортне несреће, императивне одлуке органа власти и други случајеви, који су законом утврђени као виша сила.

1. **СПОРОВИ**

6.1 Уговорне стране су сагласне да се евентуални спорови решавају споразумно, а у случају да се спор не може решити споразумним путем, утврђује се стварна и месна надлежност Привредног суда у Београду.

1. **ИЗМЕНЕ УГОВОРА**
   1. Измена уговора је могућа уколико током трајања истог, услед промена на тржишту дође до измене назива, каталошког броја, произвођача, односно престанка производње добра које је предмет овог уговора, о чему Републички фонд за здравствено осигурање мора бити обавештен писаним путем уз достављање одговарајуће документације од стране Добављача,
   2. У случају престанка могућности испоруке добра које је предмет овог уговора из разлога наведених у тачки 7.1, а када Добављач може да испоручи друго добро које у свему одговара захтевима из техничке спецификације, Купац може да прихвати испоруку таквог добра по цени која је предвиђена овим уговором, уз претходно прибављено мишљење стручног дела комисије Републичког фонда за здравствено осигурање за предметну јавну набавку.
   3. Измене и допуне уговора могуће су у складу са чланом 156.-161. Закона о јавним набавкама.
   4. У ситуацији из тачке 7.1, 7.2 и 7.3, Купац и Добављач ће закључити Анекс овог уговора, а на основу претходно закљученог Анекса оквирног споразума између Републичког фонда за здравствено осигурање и Добављача.
2. **РАСКИД УГОВОРА** 
   1. У случају битних повреда одредаба уговора или повреда које се понављају, уговор може да раскине свака уговорна страна. Раскид уговора захтева се писаним путем, уз раскидни рок од 15 (петнаест) дана.
   2. Раскид уговора из разлога наведених у ставу 1. овог члана могућ је само уколико је друга уговорна страна претходно упозорена на битне повреде или повреде које се понављају и уколико исте није отклонила у остављеном року који мора бити разуман.
   3. Раскид уговора из разлога наведених у ставу 1. овог члана може да изврши само уговорна страна која је своје доспеле уговорне обавезе у потпуности и благовремено извршила.
   4. Уговорна страна која је раскинула уговор је у обавези да о истом обавести Републички фонд за здравствено осигурање, у року од 7 (седам) дана.
3. **СТУПАЊЕ НА СНАГУ УГОВОРА**
   1. Овај уговор ступа на снагу даном потписивања од стране обе уговорне стране и важи до истека периода из тачке 2.2 овог Уговора или до утрошка вредности из тачке 3.5 овог уговора, у зависности шта пре наступи.
4. **ЗАВРШНЕ ОДРЕДБЕ**
   1. Овај уговор је сачињен у 4 (четири) истоветна примерка на српском језику, од којих се свакој уговорној страни уручују по 2 (два) примерка.
   2. Саставни део овог уговора је прилог бр. 1 – Спецификација материјала са ценама.

|  |  |
| --- | --- |
| **КУПАЦ:** | **ДОБАВЉАЧ:** |
|  |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |